નિરવભાઈ, આ સુંદર લેખ નવનીત મદ્રાસીની શરૂઆત કરવા બદલ આભાર. એક વિનંતિ કરવાની કે ભવિષ્યમાં આપ કોઈ પણ યોગદાન કરો તો કૃપા કરી ગુજરાતીમાં લખવા વિનંતિ છે, કેમકે ગુજરાતી વિકિપીડિયામાં અંગ્રેજી લેખોને સ્થાન ના હોઈ શકે. આપે લખેલા અંગ્રેજી નું ભાષાંતર કરી દેવામાં આવ્યું છે, તો હવે આપ લેખમાં વધુ માહિતિ ઉમેરીને તેને દળદાર બનાવી શકો છો. વધુ માહિતિ જેવીકે, અનુવાદિત પુસ્તકોની સુચી, કઇ સાલમાં આદર્શ પુસ્તક ભંડાર શરૂ કરવામાં આવ્યું, તેમનાં જીવનનાં અન્ય સંસ્મરણો, યાદગાર પ્રસંગો, ઉપરાંત તેમના માતા-પિતાનું નામ, મદ્રાસથી અમદાવાદ કેવી રીતે આવ્યાં, ગુજરાતી ભષામાં યોગદાન કેમ કરવાનું શરૂ કર્યું, તેમની કોઇ તસવીર જો આપની પાસે હોય તો (મદ્રાસી અટક કે જે સામાન્ય નથી અને આપની બંનેની અટક સમાન છે, માટે જો આપનાં કોઈક રીતે સગપણમાં હોય તો શક્ય છે આપની પાસે તેમની પ્રકાશનાધિકારથી મુકત (Copyright free) તસવીર હોઈ શકે છે, તો આ બધી માહિતિથી લેખ ખરેખર દીપી ઉઠશે. આપનું યોગદાન સતત ચાલુ રાખશો તેવી અભ્યર્થના.--ધવલચર્ચા/યોગદાન ૧૪:૩૧, ૧૦ ફેબ્રુઆરી ૨૦૦૯ (UTC)